หุ้นวันนี้
ซื้อถือยาวตลาดหุ้นวันที่ 17 มิ.ย.
17 ส.ค. 2554

ซื้อถือยาวตลาดหุ้นวันที่ 17 มิ.ย. 
แนวโน้มไม่ค่อยดีตามปัจจัยแวดล้อม แต่เป็นโอกาสลงทุนของผู้ลงทุนระยะยาว
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ระยะสั้นตลาดหุ้นไทยมีแรงกดดันจากปัจจัยการเมืองเข้ามา นอกเหนือไปจากปัจจัยแวดล้อมที่ไม่ค่อยดี ทั้งตลาดหุ้นภูมิภาคปรับตัวลดลง ราคาน้ำมันลดลงแตะระดับ 9495 เหรียญสหรัฐต่อบาร์เรล ทำให้ดัชนีหุ้นอยู่ในช่วงขาลง 
กรอบความเคลื่อนไหวระยะสั้นนี้ในแนวรับระดับ 1,010 จุด และแนวต้านระดับ 1,030 จุด แนะนำการลงทุนสำหรับผู้ที่มีกำไร ให้ขายกำไรระยะสั้นๆ แต่สำหรับผู้ลงทุนระยะยาว หากดัชนีใกล้แตะระดับ 1,000 จุด ให้ทยอยซื้อสะสม
ดัชนีหุ้นวันที่ 16 มิ.ย. ปิดตลาดที่ระดับ 1,019.55 จุด ลดลง 10.76 จุด หรือ 1.04% มูลค่าการซื้อขาย 19,741 ล้านบาท ต่างชาติขาย 1,661 ล้านบาท สถาบันขาย 57 ล้านบาท บัญชีบล.ขาย 663 ล้านบาท และรายย่อยซื้อ 2,381 ล้านบาท